Spillerne i Svenstrup-Godthåb IF har sagt farvel til deres hullede og mudrede grusbane, og har nu i stedet fået en kunstgræsbane, som kan bruges året rundt. Den nye bane har kostet 4,5 millioner kroner, og blev lørdag indviet af formanden for DBU Jesper Møller. De første på banen var ungdomsspillerne i klubben, der trænede i den bidende vind og kulde. Åbningen af den nye boldbane markerer samtidigt afslutningen på et langt kapitel i klubbens historie, da formand Axel Petersen trådte tilbage efter 35 år på posten som klubformand. - Det har været en fantastisk rejse at være med på, siger formand Axel Petersen.

Referat:
En helt ny kunstgræsbane på ikke mindre end 15.000 kvadratmeter er blevet indviet i Svenstrup ved Aalborg.